
התכנית הלאומית לטיפול פליאטיבי באנשים עם מחלה חשוכת מרפא או מחלה מסכנת חיים – היוועצות עם הציבור
מחלות  חשוכות מרפא ומחלות מסכנות חיים  משפיעות על מעגלי החיים ומשפיעות על שגרת היום-יום של המתמודדים עמן.  אנו רוצים להטמיע עקרונות עבודה המדגישים את המשכיות ותיאום הטיפול, תוך התייחסות למניעת סבל, שיפור איכות החיים והענות להעדפות ידועות של המטופל, כחלק מהגישה הטיפולית הפליאטיבית.
התוכנית חותרת להגביר את הממשקים ואת שיתופי הפעולה בין משרדי ממשלה בתחומי הבריאות והרווחה, ובינם לבין קופות החולים, לשירותים ציבוריים, ארגונים וולונטריים ופרטיים. זאת, באמצעות הטמעת עקרונות עבודה המדגישים את המשכיות ותיאום הטיפול, המאפיינים, בין השאר, את רפואת המשפחה, הגריאטריה והפליאציה, שהם בין-מקצועיים ביסודם. עוד מבקשת התוכנית להרחיב את היקף אנשי המקצוע המטפלים באנשים האלה ובבני משפחתם ולהעצים את הכשרתם ואת התמיכה בהם, כדי לצמצם את שחיקתם ולהבטיח את איכות החיים של האוכלוסייה הרלוונטית
אנו רוצים לשמוע את דעתכם והמלצותיכם על  תהליכי יישום לשיפור זמינות ונגישות, בטיפול למניעת סבל ובאיכות הטפול באנשים עם מחלות חשוכות מרפא ומסכנות חיים.
 להלן שאלת ההיוועצות:
התמודדות עם מחלה חשוכת מרפא או מחלה מסכנת חיים היא מורכבת ומושפעת מהיבטים רבים. איך לדעתך מערכת הבריאות יכולה לסייע למטופלים ולמשפחותיהם הזקוקים לטיפול פליאטיבי ולשפר את איכות חייהם בהתאם להעדפותיהם?

ניתן להשיב על השאלה כאן או בכתובת impact.health.gov.il
קישור: http://impact.health.gov.il/1027


בתודה מראש על שיתוף הפעולה,

ד"ר אירית לקסר,
מנהלת מחלקה לסטנדרטים וצוות בקרה ארצי
מנהלת תכנית לאומית לטיפול פליאטיבי
אגף גריאטריה-מינהל רפואה

